ΕΛΛΗΝΙΚΗ ΔΗΜΟΚΡΑΤΙΑ

ΤΟΕΒ ΜΠΟΪΔΑ-ΜΑΥΡΗΣ

ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ

Αριθμός 11 έτους 2017 πράξης συνεδρίασης

του Διοικητικού Συμβουλίου του ΤΟΕΒ Μπόϊδα-Μαυρής.

Στο Θεσπρωτικό σήμερα την 29η Ιουνίου 2017, ημέρα Τρίτη, ώρα 11.00΄ π.μ. και στο γραφείο του Οργανισμού μας, συνήλθαν σε έκτακτη συ­νεδρί­αση τα μέλη του Διοικητικού Συμβουλίου του ΤΟΕΒ Μπόϊδα-Μαυ­ρής, ύστερα από προφορική πρόσκληση του προέ­δρου του ΤΟΕΒ για να συζητήσουν και αποφασίσουν στα εξής θέματα:

1. Συζήτηση για την επιλογή της θέσης της τοποθέτησης-εγκατάστασης των Φωτοβολταϊκών μονάδων του ΤΟΕΒ.
2. Ενημέρωση για την Ηλεκτρονική Υδροληψία.
3. Ενημέρωση για τον κεντρικό μεταλλικό αγωγό της Μαυρής.
4. Διάφορα.

Παρόντα μέλη στην σημερινή συνεδρίαση είναι:

α) Βάσσιος Παναγιώτης, αντιπρόεδρος.

β) Κιτσαντάς Ευάγγελος, γραμματέας.

δ) Νταλαγιάννης Χρήστος, μέλος.

ε) Δρόσος Θεόδωρος, μέλος.

ζ) Σιώρος Χρήστος, μέλος.

Η συνεδρίαση βρίσκεται σε πλήρη απαρτία και ο πρόεδρος κηρύσσει την έ­ναρξή της.

Για το πρώτο θέμα:

Ο πρόεδρος αναφέρει ότι, μαζί με τον αντιπρόεδρο, επέλεξαν ως θέση για την τοποθέτηση-εγκατάσταση των Φωτοβολταϊκών Μονάδων του Ορ­γανισμού μας έκταση 50.007,98 τετραγωνικών μέτρων στο βουνό «Άγιος Κων/νος» στην Τοπική Κοινότητα του Θεσπρωτικού, Δήμου Ζηρού, όπως είχαν εξουσιοδοτηθεί από προηγούμενη απόφαση του Διοικητικού Συμ­βουλίου.

Η ε­πιλογή της θέσης έγινε για τους εξής τρεις βασικούς λόγους: α) ε­πειδή το βουνό, στο σημείο της κορυφής του, είναι σχεδόν επίπεδο και ευνοεί την σωστή τοποθέτηση των Φ/Β, ώστε να έχουν την μεγαλύτερη δυνατή απόδοσή τους, β) έχει ηλεκτρικό ρεύμα και δίκτυο της ΔΕΗ και γ) έχει και δρόμο συγκοινωνίας-προσπέλασης.

Επίσης, η συγκεκριμένη θέση, της οποίας ζητούμε την δωρεάν παραχώ­ρηση, βρίσκεται περίπου με­ταξύ των δύο κεραιών της κινητής τηλεφωνίας που υπάρχουν εκεί. Η θέση αυτή, όπως διαβάσαμε τον χάρτη της περιοχής αυτής από το ΣΧΟΟΑΠ Δήμου Θεσπρωτικού και σ’ αυτό μας βοήθησε και ο Πολιτικός Μηχανικός κ. Διαμάντης Λεωνίδας, με τον οποίο συνερ­γάστηκε ο Οργανισμός μας έχει τα εξής πλεονεκτήματα: ι) δεν φαίνεται ότι είναι δάσος (παρότι είναι δασική έκταση), ιι) δεν αναγράφεται οικι­στικό σχέδιο (δεν προκύπτουν πολεοδομικά εμπόδια), ιιι) δεν έχει αρχαιο­λογικά ευρήματα, ιv) δεν βρίσκεται μέσα στα όρια της Λατομικής Ζώνης Θεσπρωτικού κ.λπ., τα οποία θα μας εμπόδιζαν να πάρουμε τις σχετικές άδειες που απαιτούνται.

Το Διοικητικό Συμβούλιο, αφού άκουσε τον πρόεδρο και μετά από δια­λογική συζήτηση, Ομόφωνα αποφασίζει.

α) Εγκρίνει την τοποθέτηση-εγκατάσταση των φωτοβολταϊκών μονά­δων του Οργανισμού μας στην θέση «Άγιος Κων/νος » στη Τοπική Κοινό­τητα Θεσπρωτικού, Δήμου Ζηρού σε έκταση πενήντα 50.007,98 τετραγω­νικών μέτρων.

β) Εγκρίνει, να απευθυνθούμε τον Δήμο Ζηρού για την Δωρεάν Παρα­χώρηση έκτασης 50.007,98 τετραγωνικών μέτρων, που απαιτείται σύμ­φωνα με την μελέτη του έργου, για την εγκατάσταση των Φ/Β στην θέση «Άγιος Κων/νος» της Τοπικής Κοινότητας Θεσπρωτικού, Δήμου Ζηρού.

γ) Να ζητηθεί με έγγραφο η παραπάνω έκταση τόσο από τον Δήμο Ζη­ρού, όσο και, προηγουμένως, από την Τοπική Κοινότητα Θεσπρωτικού, στην οποία ανήκει.

δ) Εξουσιοδοτείται ο πρόεδρος για την υλοποίηση της παραπάνω από­φασης.

Για το δεύτερο θέμα: ……………………………………….

Για το τρίτο θέμα: ………………………………………….

Για το τέταρτο θέμα: ……………………………………….

Για το πέμπτο θέμα: ………………………………………..

Μετά τα παραπάνω και αφού δεν υπάρχει άλλο θέμα για συζήτηση, λύ­νεται η συνεδρίαση που υπογράφεται ως εξής:

|  |  |  |
| --- | --- | --- |
| Ο πρόεδρος |  | Τα Μέλη: |
| Παναγιώτης Βάσσιος |  | 1. Κιτσαντάς Ευάγγελος |
|  |  | 2. Νταλαγιάννης Χρήστος |
|  |  | 3. Δρόσος Θεόδωρος |
|  |  | 4. Σιώρος Χρήστος |

Ακριβές Αντίγραφο

Ο πρόεδρος του ΤΟΕΒ

Παναγιώτης Βάσσιος